b'\n_START_ARTICLE_\nPavlova vas\n_START_SECTION_\nZgodovina\n_START_PARAGRAPH_\nOd jeseni 1942 do februarja 1944 so z manj\xc5\xa1imi presledki taborile v gozdu Trebujeku (Trubjenku) kozjanske partizanske enote. Va\xc5\xa1\xc4\x8dani so jih pre\xc5\xbeivljali, obve\xc5\xa1\xc4\x8dali o sovra\xc5\xbeniku in doma zdravili ranjence. Kozjanska \xc4\x8deta se je pod vodstvom Ivana Skrva\xc4\x8de - Modrasa spopadla z nem\xc5\xa1ko \xc5\xbeandarmerijo, vermani in redno vojsko, pet dni kasneje pa se je spopadla v gozdu Drenovcu in Trebojniku hkrati s prvim udarnim zagorskim bataljonom s sovra\xc5\xbenimi enotami, ki so imele 107 mrtvih. Jeseni 1944 so bile po\xc5\xbegane 4 doma\xc4\x8dije.'